Дата: 25.12.2020

Группа 20-ПСО-2д

Наименование дисциплины: Чеченская литература

Тема Гадаев М-С. Дахар а кхолларалла а

1аламан хастамча, нохчийн Есенин аьлла ц1е яхна ву нохчийн поэт Гацаев Саь1ид. Д1адаханчу б1ешеран 50-г1а шераш чекхдовлучу – 60-г1а шераш дуьйлалучу муьрехь нохчийн литературе баьхкинчу тоьллачу яздархойх ву Гацаев Саь1ид.

Гацаев Саь1ид вина 1938 шеран 2-чу декабрехь Веданан районера Дишни-Веданахь ахархочун Асламбекан доьзалехь.

Гацаев Саь1ид стихаш язъян волавелла ша школехь доьшуш волчу хенахь. Шен поэтически корматалла кхиарехь беркате хилла лору цо нохчийн фольклор, оьрсийн, малхбален къаьмнийн лирика, Пушкинан, Блокан, Есенинан кхолларалла.

Гацаев Саь1идан дуьххьарлера стихотворени зорбане яьлла 1961 шарахь. Х1етахь дуьйна поэзехь а, драматургехь а хаддаза болх беш схьавеана. Поэтан «1уьйре» ц1е йолу хьалхара книга араяьлла 1969 шарахь. Гацаев Саь1идан поэтически кхоллараллин коьрта аматаш къаьсташ гучудевлира цуьнан шолг1ачу книги т1ехь. Иза яра 1973 шарахь зорбанера яьлла «Б1аьстенан г1apa» ц1е йолу стихотворенийн, поэмин гулар. Халкъан яздархочо Ахмадов Мусас яздо: «Оцу шина гуларна юкъаяханчу стихийн коьрта цхьа маь1на хета – Даймахке, цуьнан 1аламе болу безам. Амма и безам цхьана кепара бац, и тайп-тайпана бу шен гучубийларца, иза бекъабелла бу 1аламан тайп-тайпаналлехь, поэтан синхаамашкахь.

Гацаев Саь1ида болх бина драматургехь а. Цуьнан комедеш «Бале ваьлла нуц», «Пелхьонаш» кхиамца х1иттийна къоман театрехь. Иза автор ву Советски Союзан Турпалхочух Нурадиловх лаьцна йолчу «Ханпашин валар» пьесин а.

Гацаев Саь1ид кхелхина Веданахь 2012 шеран 13-чу декабрехь, п1ерасканан буьйсана.

Гацаев Саь1идан ойланехь,синхаамашкахь 1аламца йолу юкъаметтигаш ю , цуьнан 1аламе болу лирически хьежамаш бу,цунна 1аламан исбаьхьалла гаран башхаллаш ю . Поэтан синхаамийн йовхо ю б1аьстенан 1аламехь «яьржинарг». Иштта адаман йовхо й,1аламан хазаллий цхьаьнаийна долу исбаьхьаллин васташ кхоллар Гацаев Саь1идан лирикин коьрта башхалла ю, поэтан исбаьхьаллин хат1 а ду иза. Нохчийн литературехь дуьххьара оцу тайпана 1аламан васташ кхоьллинарг , адам, 1алам сел исбаьхьа цхьаьнадалийнарг Гацаев Саь1ид ву .Нохчийн поэзехь дахар гайтаран таронаш шорйина поэта,адаман,1аламан уьйраш керлачу исбаьхьаллин кепехь гайтина.

**Контрольные вопросы**

- Муьлхачу исбаьхьаллин васташца гайтина поэто шен Даймахке болу безам?

-Нохчийн исторехь хилла муьлха бохам дагабоуьйту х1окху дешнаша: «Со хьох ваьлла дукха лелла,

-Хьан достур дара цу дешнийн маь1на?

–Дийца,стен латтош ду къам а,къоман г1иллакхаш а, ламасташ а?

Преподаватель \_\_\_\_\_\_\_\_\_\_\_\_\_\_\_\_Газимагомаева